JESIYNIOM, JESIYNIOM…
Tak se wspominom, jak dycki na jesiyn chodzioly my z Mamom na wykopki do gospodorza. Bolo fajnie na dworze, cieplo. sloneczko jeszcze przigrzywalo, a my zbiyraly kartofle do takich wielkich koszow. Jak kosz bol polny, to gospodorz przinios nom pusty, a kartofle wysul do fury, kero stola na miedzy. Pod wieczor, jak sie juz robiolo cima, to gospodorz zwoziol te kartofle do stodoly. Tam sie je wsypowalo do miechow i wozolo na taki wielgij wodze. Kozdy miech musiol wozyc cetnor.
Jak sie konczoly wykopki, to na polu robiolo sie wielgo fojera! To bola uciecha! Jo sie dycki radowala na pieczone kartofle, a chopy na piwo i sznaps, kery stowiol gospodorz.
Potym my z Mamom szly do dom, a na drugi dziyn gospodorz furmankom prziwioz nom pora miechow kartofli na zima, za kere Mama placiola duzo myni niz we sklepie. Wszystkim tym, co mu pomogali zbyirac te kartofle, gospodorz dosypowol do kozdego miecha pora kilo wiyncy. Jedli my je prawie do lata. Pywnice mieli my dwie: jedna na wongel, a w drugij stola grodza na kartofle, beczki z kiszonom kapustom i ogorkami, krauzy z kompotami i marmeladom…
Pamiyntom, jak my ta kapusta kisiyli. Mama przodzi wypucowala w pojszczodku szczotkom ryzowom beczka drzewiano, wrzoncom wodom jom wyparzola, a potym dziepiyro dowali my do nij posiekano kapusta. U nos niy deptalo sie kapusty w beczce nogami, yno mieli my taki ciynzki tuczek z pnioka na dugim kiju i tym papa abo kerys z bracikow jom prziklupowol. Na koniec Mama polozola na tyj uklackanyj kapuscie taki okrongly dekel i na som wiyrch ulozola pieronym ciynzki kamyn. Dekel i kamyn Mama tyz przodzi wymola i wyparzola wrzoncom wodom.
Ta kapusta tyz my jedli do konca wiosny, a jeji smak pamiyntom do dzisiej.
Jo dycki rada jadlach na wieczerzo bratkatofle (jak zostaly z obiadu) i kwaska.
Ludkowie, padom Wom, niy ma lepszego jedzynio!
Co jeszcze robiolo mi uciecha na jesiyn, to jak my z moim kuzynym Pyjtrym klejyli drachy z takigo ciynkego, kolorowego papioru i patyczkow, kere masorz uzywol do zakryncanio wosztow. Do tego konsek nici i kupa marasu w doma, wszyndzie polno papiorowych piclow, nikedy jeszcze pomazanych klejym, a potym sie to przilepialo do dylowki. Mama potym miala robota, ale nigdy nos niy przezywala. Przodzi trza bolo niciom poskryncac w pojszczodku dwa abo trzi patyczki do kupy, potym dookola przeciongnoc nic i przilepic papior – bibulka. Na koniec trza bolo jeszcze zrobic ogon i na drugi dziyn puszczali my z Pyjtrym te drachy na Dolach. Jak bol fest wiater to czynsto urwala sie nic i drach polecioool…
Rada laziolach po parku abo ulicy jak lezaly suche, zolte i czerwone liscie, kere tak piyknie wonialy. Tak fajnie szuszczalo pod nogami…a my z kuzynym sie kulali w tych lisciach i obciepywali niymi…
Terozki tyz jest jesiyn, tyz som suche, zolte i czerwone liscie w parkach i lasach…ale juz nigdy niy przidzie nazod nasze piykne dziecinstwo. Juz niy bydymy sie obciepowac tymi lisciami, ani puszczac drachow…szkoda…
Barbara Matusiewicz
szl_Latn szl_Latn szl_Latn szl_Latn szl_Latn szl_Latn szl_Latn twi_Latn szl_Latn szl_Latn szl_Latn sot_Latn